text: 800-kampsjubilar fik ingen sejr
  06 februar 2017 kl. 06.29
  Sønderjyskes Kim Lykkeskov spillede søndag sin kamp nr. 800 for klubben - men han fik ingen sejr med hjem fra Frederikshavn.
  Efter fredagens fine indsats og sejr over Aalborg måtte Sønderjyske se sig slået med 5-2, da holdet på udebane i Frederikshavn tabte til  et stærkt spillende hjemmehold i en kamp, hvor spillet ikke nåede samme højder som i fredags. 
  Hjemmeholdet var stærkt opsatte på at revanchere et par halvdårlige indsatser og kom derfor flyvende imod de gæstende sønderjyder fra kampens start. Sønderjyske havde svært ved at opnå samme fart og intensitet som i fredagens kamp og kom hurtigt bagud med to mål.
  33-årige Kim Lykkeskov, i sin kamp nummer 800 for klubben, fik dog reduceret ved et glimrende mål i overtal, så der var håb forud for anden periode, men det blev altså til et nederlag på 5-2.
  Dermed udbyggede Frederikshavn på tredjepladsen i ligaen afstanden til Sønderjyske på fjerdepladsen til seks point.
  #legende #isdk pic.twitter.com/q0sGkJJetZ
  
  